
Despre viaţa scriitorului Constantin Stamati, avem foarte 
puţine cunostinti, cuprinse în « Introducerea » d-lui G. Bogdan- 
Duică, la volumul: « N. Nicoleanu, Vasile Cârlova, C. Stamati », 
editat de Institutul de Arte grafice si editură «Minerva», din 
Bucureşti (1906), informații completate tot de d-sa, într'un 
articol întitulat « Material Biografic », publicat în revista « Tran- 
silvania » din Sibiu, Anul LI, No. 2, Iunie 1920, pag. 169—173. 

Un număr de documente, necunoscute încă, unele din ale 
familiei mele, din colecția mea, si altele descoperite în Arhiva 
Statului din lași, îngăduie să mai găsim alte informaţii cu 
privire la viața scriitorului basarabean. 

D-l Bogdan-Duică presupune că Mitropolitul Iacob Stamati 
al Moldovei ar fi lăsat fratelui său Toma, tatăl poetului, avere 
însemnată, moşii în Basarabia, pe care apoi le-ar fi moştenit 
poetul. | 

S’ar păreă că lucrurile nu s'au petrecut astfel. 

Mitropolitul Iacob şi fratele său Toma, erau ardeleni. Iacob 
a intrat în Moldova pe la 1760, când eră abiă de vreo 12—13 
ani; după cinci ani s'a călugărit la Neamţu, a ajuns apoi Episcop 
de Huși, iar la 1792, a fost ales Mitropolit al Moldovei, deci 
la vârsta de 44—45 de ani. 

Ardeleni fiind, ei nu aveau cum să fi moştenit moșii în Ba- 
sarabia; necăsătorit, călugărul, Episcopul si apoi Mitropolitul 


I. A. R, — Memoriile Secţiunii Literare. Seria III. Tom. V. Mem, 7. 

Stamati, nu puteă să aibă moşii de zestre, şi nici nu-l putem 
bănui de venalitate, ca să fi strâns sume cu care să cumpere 
MOȘII. : 

„ Stabilirea lui Const. Stamati în Basarabia, şi faptul că aveă 
acolo moşii, se datoreste căsătoriei sale cu fiica unui boier 
bogat din Moldova: Catinca lui Tudurachi Ciurea, Cäminar, 
dela Tämpesti, lângă Folticeni. Dealtfel, insus Stamati, în 
« Precuvântare » din volumul «Musa Românească », spune: . 
«Eu scriu în Basarabia, patria mea cea nouă, unde locuiesc 
dela 1812», probabil anul când s'a însurat. 

Ciurea eră o veche familie moldovenească. 

Vasile Ciurea, dela 'Tâmpeștii Sucevei, mort în satul Bu- 
neşti, lângă Folticeni, la 19 Noemvrie 1828, a fost însurat 
cu Maria, fata lui Ursachi Davidel, acel care a avut un oare- 
care rost în treburile Moldovei, si care se trägea din Movilești. 

Ursachi Davidel eră fiul lui Sandu Davidel, rohmistru, 
care la 1678 fusese pretendent la tronul Moldovei, iar Sandu 
eră fiul lui David din Zaluce, nepot Ciogoleștilor, adică mama 
lui David eră fiica lui Ignat Ciogolea, a căruia soţie, Sofronia, 
eră fiica lui Ion Prăjescu cel bătrân, cumnat cu Ion Movilă, 
tatăl lui Irimia si al lui Simion Movilă. 

In baza acestei înrudiri, Sandu Davidel pretindeă tronul 
Moldovei 1). 

Vasile Ciurea nu eră de baştină din 'Tâmpeşti; această moşie 
a luat-o Ciurea dela cumnatul său, Alexandru Davidel, î 
schimb cu jumătate din moșia Hudeştii, care eră a lui Gea 

Vasile Ciurea erà om foarte bogat, proprietar a foarte multe 
moşii; unele erau moştenire de pe neamul Davidel si Bagiura, 
altele erau cumpărate de el. 

O însemnare, färä dată, din documentele mele, indică o 


parte din moşiile lui Ciurea din Basarabia: 
«Mosii ce sânt de pe familia noastră, precum mai în gios 


se arată: 


Zalucie, pol 
Zälina, toată 


1) Ion Nădejde: V. G. Morțun, biografia lui, genealogia si albumul familiei 
Morțun, p. 105. — București, 1924. : 

Mosinetu, pol 
i Medveja, a patra parte de pe Davidel şi Bagiura 
Negrita, pol 
Sändreni, pol 
Costiceni, a patra parte 
Dumeni, a patra parte 


si altele de pe aceastä familie, bez cumpäräturile la care am 
avut drept a cumpära si a räscumpära, care dupä dreptate 
este să se pue la mijloc ). 


Din documente se vede că si alte moșii din Basarabia, de pe 
Davidel si Bagiura, erau ale lui Ciurea, precum: Milincäutii, 
Pirivicäutii, Căpotenii, Träsitenii, sau Leucova, pe Drabiste, 
Butuciul, sau Bașcanii, Lämäsänii, Aduşcanii, Milincäutii si 
altele. In Moldova, aveă Ciurea moşiile T’ämpestii, Bunestii, 
Folticenii, parte din Bädilita, toate din ţinutul Sucevei, si 
altele, in alte judete. 

O parte dintre moșiile din Basarabia au rămas Căminarului 
Tudurachi Ciurea. 

Un act din 14 Iulie 1810, gläsueste astfel: 

«Ileana, fiica Paharnicului Vasile Ciure, soție Pitarului 
Kiriak Borş, prin această scrisoare care dau la mâna fratelui 
meu bädita Todorachi Ciure, biv vel Paharnic, adeverez ca 
să se ştie că de pe strămoșii noștri Davidel si Bagiura, având 
şi eu parte frätascä în moşiile dela ţinutul Hotinului, câte 
sânt de pe Davidel şi Bagiura, î in Zalucea, i Zălina, i Mosinetu, 
i Mitvifa, i Milincäuti, i..., i Şendreni, i Costiceni, şi altele, 
toate la ţinutul Hotinului, pentru care părți a mele câte mi se 
cuvenia ca să iau si eu ca si alți frați, stând la tocmalä acuma 
cu dumnealui frate-meu Paharnicul T'odorache, 'm’am invoit 
şi i le am vândut toate drept 6000 lei, care bani, după tocmalä, 
mi i-au şi dat toți deplin în mâna mea, și tocmala am avut 
aşa ca când vor stăpâni alți pământeni moșiile de la ţinutul 
Hotinului, atuncia va stăpâni si dumnealui, iar când alții nu 
vor stăpâni, şi nu va stăpâni nici dumnealui, atuncia banii 
ce mi au dat să nu mi-i poată cere înapoi, ci să rămâe buni 
daţi, si pentru credință am pus numele și pecetea pe scri- 
soarea aceasta ». 


I* 

In această scrisoare se spune că și altele erau moşiile Ciu-. 


restilor, în Basarabia, si de sigur că mai erau si altele, atât 
în Basarabia cât si în Moldova, pentrucă bătrânul Vasile 
Ciurea a avut şase copii, între cari și trei fete, pe care le-a 
înzestrat. 

Copiii lui Vasile Ciurea au fost: Potachi Ciurea, căsătorit 
cu Anica; Căminarul Tudurachi, căsătorit cu Elisabeta, fiica 
Jienicerului Sandul Vârnav; Casandra, căsătorită cu Rogalski, 
zis si Dimitriu; Anita, căsătorită cu Dumitraki Kirus, din 
Basarabia, şi Ileana, căsătorită cu Kiriak Borş, dela Bädilitä, din 
judetul Sucevii, străbunicul meu de pe mamă. 

Suntem deci în drept să credem că si Caracuşănii, din ti- 
nutul Hotinului, unde trăiă Const. Stamati, eră tot moșie 
Ciurească. 

Tudurachi Ciurea a avut patru copii: Constantin, mort de 
tânăr; Zoita, căsătorită cu Enacachi Gane; Nastasia, căsăto- 
rită cu Iordachi Vârnav şi Catinca (Ecaterina), soția Cavale- 
rului Constantin Stamati. 

Când s'a însurat Const. Stamati, nu știm. El însă nu eră 
din Folticeni, unde nici nu a avut rude. După cele ce-mi 
spuneă mama mea, Stamati a fost recomandat familiei Ciurea, 
de cäträ Dumitrachi Kirus, care la 1813 era dejă însurat cu 
Anita. 

Comisul Alecu Stamati, Cäminarul Gheorghe Stamati, Spä- 
tarul Gavril Stamati si pärintele iconom Iftime Stamati, toti 
din Folticeni, nu erau in nici un grad de inrudire cu Const. 
Stamati. 

Comisul Alecu Sumat a fost însurat cu Profira, fata Cämi- 
narului Ioniță Grigoriu (Väsescu), străbunicul meu de pe 
mamă, si eră cu totul altă familie; nici el, nici ceilalți Stämä- 
teşti din Folticeni, indicaţi de d-l Bogdan-Duicä, nu erau în- 
ruditi cu poetul Stamati. 

In ce priveşte pe «părintele iconom Iftime », acesta nu se 
numeă Stamati. 

Protopopul eră, de locul lui, din satul Bärästi, pe Moldova, 
în ţinutul Sucevii, și se numeă Iftime Ratd. Ca protopop, If- 
time Ratä s'a îmbogățit. El este acela care a cumpărat, cu 
bani, un titlu de boierie dela Domnitorul Mihalachi Sturza, 

ceeace a format unul din capetele de acuzare, in protestärile 
fäcute de deputatii din Adunarea obsteascä, in contra nele- 
giuirilor sävärsite de Domnitor. 

Tudurachi Ciurea, socrul lui Const. Stamati, a murit, la 
1833, in Folticeni, unde a trăit într'una, si urmând judecăţi 
şi forme de îndeplinit pentru regularea moștenirii, poetul ne- 
putând să se ocupe de afacerile din Moldova, unde nu putea 
să vie aşă de adeseori, a împuternicit pe protopopul Iftime, 
cunoscut prin activitatea lui neobosită, să-l reprezinte în afa- 
cerile din Moldova; l-a făcut «vechil», cum se spuneă pe 
atunci, dându-i o «vechilime », adică o procură, în puterea 
căreia iconomul se infätisa înaintea tuturor instanțelor, in 
numele lui Const. Stamati. 

La 1835 a murit si Ecaterina, soția lui Const. Stamati, 
când s'au început o altă serie de judecăţi, în care tot iconomul 
Iftime reprezentă pe scriitor, asa că s'au făcut tot mai strânse 
legăturile dintre aceştia doi, şi protopopul şi-a însușit si nu- 
mele de Stamati, fapt care, pe vremurile acelea, eră cam obis- 
nuit și în contra cărora nu se protestă. 

La moartea lui Const. Stamati au intrat în mâna protopopului 
Iftime documentele și poate chiar si alte lucruri de valoare, 
între care si odoarele Mitropolitului Iacob, ceeace a făcut pe 
mulți să creadă că protopopul eră rudă de aproape cu poetul. 

Culionul Mitropolitului Iacob si cârja se găsesc astăzi in 
« Muzeul Folticenilor », rămase dela Nicu Stamati, un nepot 
al protopopului. 

Intre documentele mele nu este foaia de zestrea ce a dat-o 
Tudurachi Ciurea fiicei sale Catinca, la căsătoria cu Const. 
Stamati. In Arhiva Statului din lași, însă, a existat condica 
No. 355, care împreună cu alte documente preţioase din acea 
Arhivă, au fost trimese la Moscova, unde s'au pierdut. Din 
un catalog al Arhivei se vede, totus, că la fila 139 din aceă 
condică, este titlul unui dosar: « Stamati Constantin din Ba- 
sarabia cu Căminarul Teodor Ciurea, pentru moşiile de zestre 
din Basarabia dela Hotin (Lämäsäni, Aduscani, Carmäsäni, 
Lepetinti, Trestieni, Mlencäuti, 1829 ». 

Este foarte posibil ca in catalog să se fi făcut o sieseali 
de copiere, si in loc de Caracușâni, să se fi scris Carmășăni, 

şi atunci s’ar face dovada că satul in care locuiă poetul Stamati 
eră moşia de zestre a soției sale. 

Dosarul acesta din 1829 nu ştim la ce proces eră privitor, 
şi nu ştim pentru ce se judecă ginerele cu socrul său, relativ 
la averea de zestre. Dar despre un alt proces, întrodus de Const. 
Stamati, după moartea socrului său, întâmplată în 1833, este 
următoarea Carte a Divanului Moldovei, din 22 Martie 1837 
(în colecția mea): 


«Divanul apelativ al țării de sus. 


«Prin această Carte a Divanului se face știut că Logofetia Justiţiei, 
prin adresul ei dela 28 fevruar 1834, au făcut cunoscut Divanului acestuia 
că aşa precum formalnicele hotărâri ce are câștigate dumnealui pames- 
cicul din Besarabia, titularnoi sovesnic Costachi Stamati, adică a De- 
partamentului pricinilor străine din 829 sept. 23, si a obstestei Adunări 
tot din acel an, oct. 28, ce au trecut prin canalul fostului Divan Innalt, 
pentru lipsurile zestrei soției sale date în Besarabia, ca să se împlinească 
din averea Ciurei din Moldova și Bucovina, cu protimisirea înaintea 
altor creditori, după a pravilelor rostire, au câştigat confermatia fostului 
Domn plenipotent prin pridlojănia din 23 mart 1833, supt No 399, 
care s'au împărtăşit Divanului Domnesc, apoi să se facă lucrare de a se 
da în stăpânirea dumisale Stamati, după a pravilelor rostire, pământul 
cuprins în izvodul de zestre, ce-i lipseşte din stăpânire din averea Ciurii, 
care o are în stăpânire în atâta câtime ce cuprinde acele lipsuri, iar 
toate celelalte prisositoare averi a Ciurii, după pliroforiile din dellă, 
moşii, ţigani, argintărie si casele din Eși, i orice altă avere să se supuie 
cu pravilicească clasäficatie în indestulare celurolanti creditori a Ciurii, 
încât pentru cea nemiscätoare, cât si pentru cea mișcătoare. Divanul 
este în dreptate a face lucrare pentru de a se vinde prin formele me- 
zatului. In urmare căruia adres, Divanul acesta prin jurnalul ce au 
încheiet la 2 april 1834, regularisând îndestulare dumisale Stamati, 
totodată au incuviintat, ca pe lângă altă avere, să să vândă prin mezat 
şi o a patra parte din giumätate de sat Crivestii sau Bädilita, dela ţinutul 
Sucevii, cumpărată de Ciurea prin mezat, dela răpăosatul Căminar 
Panaite Borş, și care prin învoiala săvârşită de Costache, fiul Cămi- 
narului Ciurea, din 1929 mai 5, se zice că se dă dumnealui Visternic 

Neculai Rosät drept 25.450 lei, care invoialä este în urma säcvestrului 
pus de dumnealui Stamati, în siguranța zăstrii si protestäluitä îndată 
de dumnealui Stamati, si prihänitä si de insus Căminar Ciurea, pe te- 
meiul căreia la 31 dechemvre 1835, prin tädula cu No. 7.690 s’ua scris 
oräsienestii administrații ca să publicarisascä vânzare arătatei părți in 
legiuitul termen de 40 zile, spre instiintarea celor ce vor fi musterei, 
si totodată s’au poroncit a să urma publicarisirea si in tot printipatul. 
Deci după adunare publicaţiilor fäcändu-sä sprafcä, s'au văzut ivite 
două pretenţii asupra numitei părți de moșie; cea dintäi din partea 
monahielor Casăianca și Olimpiada Borș, cu cerere de a nu să da sfârșit 
acestui mezat, păr nu va lua sfârşit protäsul ce au cu Căminar Ciurea 
asupra acestei părți de moşie, pe care cu insäläciune au luat-o dela 
casa lor, în vreme când ele se afla nevrâstnice, iar cea al doilea, a Pită- 
resei Elena Borş, că aşa precum răposatul Ciurea la care s’ar fi aflat 
toate scrisorile moșiei Crivestii, n'au vroit a le scoate spre apărare la 
pretenţiile megiesilor, din care pricină s'au împresurat partea dumisale 
din numita moşie, apoi dumneei se cunoaşte în dreptate a cere des- 
păgubiri din partea Ciurii, din tot locul ce sar fi rășluit din trupul 
Crivestilor făr dreptate, rämäind pägubasä de acel loc casa la care au 
fost härtiile, ceränd de a nu sä da sfärsit mezatului pär nu sä va inplini 
mai întăi locul arătat din zisa parte a Ciurii. Asa dar Divanul, in pri- 
vinta acestor pretenţii, prin rezoluţia ce au încheiet la 23 octonvre 1836, 
au incuviintat ca pomenita parte să să vândă în puterea scrisorilor și 
cu pricinile ivite asupra ei. După care la 27 noenvre, dumnealor Gheorghe 
Dimitriu Negulici, vechilul Dsale Visternic Neculai Rosăt, s'au infätogat 
cu protest că așa precum arătata parte este dată incredintätorului său 
prin pomenita învoială din 1829, să nu să vândă pentru îndestulare 
altor creditori, mai înainte de a să lua în tratatie lucrările aceştii pri- 
cini si mai înainte de a fi judecat pe formă. Din povodul căruia protest, 
Divanul făcând luare aminte jurnalului său din 1834, si hrisovului 
Prea Inältatului Domn din 1836 mart 16, cu No 29, întăritor hotărâ- 
-rilor si lucrărilor de mai înainte în pricina dumnealui Stamati, prin 
carele, la prescrierea cuprinderei pomenitei învoeli să zice că Bädilita 
este rămasă la masa creditorilor, să să vândă, în urmă adăugând jalobă 
pentru aceasta si dumnealui Vist. Neculai Rosăt, i sau răspuns la rI 
a trecutei luni ghenari, supt No 52, că deși numita parte din moșia 
Bädilita prin învoiala din 1829 să vede trecută cătră dumnealui cu preț 
de 25.450 lei, dar fiindcă ea nici nu s'au trădat în stăpânirea dumnealui, 

din care să vede că acea invoialä nau avut nici o lucrare, nu mai puţin 
si prin hrisovul câștigat de dumnealui Stamati să zice că Bädilita este 
rămasă la masa creditorilor, care urmează a să și vinde, apoi dumnealui 
ca un creditor rămâne a să îndestula de la masă. După care la 23 ghe- 
nari, cu rezoluția Logofetiei supt No 678, s'au primit protestul dumnealui 
Negulici, prin care propuind dreptätile incredintätorului său, cere de a 
nu să vinde arătata parte în folosul mesei creditorilor, pe care protest 
în ființa sa tratarisindu-sä, si după îndestulă debatatie urmată înpreju- 
rărilor din dellă, Divanul au statornicit hotărârea de mai înainte, ne- 
fiind mai mult alte lucrări de a lui competentie, pe temeiul cărora în- 
chieri la 12 a următoarei luni urmându-să strigare mezatului în presud- 
sfiea Divanului, în ființa dumnealui Sardar Capşa, curatorul mesei 
creditorilor, i a unora din creditori, prețul cel mai de pe urmă de 20.510 
lei, adică douăzeci de mii cincisute zece lei, l-au dat Sfintia Sa Iconomul 
Iftimi Stamati, cu care preț arătând multämire dumnealui curatorul, 
„s'au și făcut hareciu asupra Sfinţiei Sale Iconomului, în puterea scri- 
sorilor, si cu cele două arătate mai sus ivite pricini, precum să arată 
la tidula mezatului adiverită de Divan supt No. 1.533. | 

« Drept aceea fiindcă mezatul acesta au luat sävärsire după toate 
formele și legile statornicite, să întărește de cătră Divan vecinica stă- 
pânire a Sfinţiei Sale Iconomului și a clironomilor săi asupra arătatei 
părți, ca pe o dreaptă a sa ocină, cumpărător cu bună credință ». 


Astfel protopopul Iftime Stamati ajunge proprietar asupra 
unei părți din moşia Bädilita, pe care apoi o vinde Cămi- 
narului Ioniță Grigoriu (Väsescu), si acesta, la 22 Noemvrie 
1840, o vinde ginerelui său, Banul lancu Bors, bunicul meu 
de pe mamă. 

Intre moşiile Ciurei, erau si Bunestii, moșie mare, care la 
răpirea Bucovinei s'a împărțit în două: partea cea mai mare, 
pe malul drept al pârâului Bunestilor, a trecut în Bucovina, 
iar cealaltă, pe care eră și biserica de lemn, durată de Vasile 
Ciurea, a rămas în Moldova. 

Pentru a-şi valorifică drepturile de moștenire asupra părții 
din Bunesti, cuvenită fiului său Constantin, din căsătoria cu 
fata lui Tudurachi Ciurea, Cavalerul Stamati, după ce obti- 
nuse hotărîrea de partaj, la instanțele din Moldova, se adre- 
sează autorităților din Bucovina, cerând ca în tabelele 

funduare să se întabuleze pe numele său partea aferentă din 
Bunești. 
Următorul document lämureste aceasta: 


«No 8020, pro 20 aug. 837. 

« Suczawa. Destrichtsgericht übermittelt das nach Wasili Czure auf- 
genommenen Sperprotokoll, so: wie dass über hierländige Vermögen 
errichtete Inventarium. 

«No 9646 pro 9 Oktober 1837. 

« Constantin Ritter von Stamati unterlegt die Orriginalien der dem 
Sperprotokolle begliegenden Urkunden, erbserklägt sich zu dem Nach- 
lasse des Wasili Czure, als Rechtsnehmer des 'Theodor Czure, und der 
übrigen Erben des Wasili Czure, und bittet um Einantwortung des 
Nachlasses. 

«Commem. ad No. 9640. 

« Depositenquittung über den von Constantin Ritter v. Stamati zur 
Dekung der Mortuars- und Normallschulfondtaxe nach Wasili Czure 
erlegten Betrag von 40... 

«Das eingeschichte Sperprotokoll und Inventarium nach Wasili 
Czure so wie die von Constantin Ritter v. Stamati als Rechtsnehmer 
der Theodoraki Czure überreichte Erbserklärung zu dem Nachlasse 
des Wasili Czure wird zu Gericht angenommen, und mit Ferulassung 
der Abschriftserhebung in Acten aufbegahnt. Der Erblasser Wasili 
Czure ist in dem in der Moldau gelegenen Theile des Dorfes Bunestie 
ohne Hinterlassung einer letztwilligen Anordnung gestorben, hinter- 
liess jedoch die Hälfte des in der Bucovina gelegenen Gutes Bunestie 
rücksichtlich dessen daher die Verlassenschaftabhandlung hirlands zu 
pflegen, und der.Nachlass einzuantworten ist. Nach Wasili Czure hin- 
terblieben sechs Kinder, als: 1. Theodoraki Czure, 2. Nastasi Czure, 
3. Casandra Czure verehelichte Dumitriu, 4. Fotaki Czure, 5. Illena 
Czure verehelichte Borsch, 6. Anitza Czure verehelichte Kyrusch welche 
nachder gesetzliche Erbfolge seine Erben sind. Mittelst Urkunde dto 
ı3-ten July 1908 jedoch Nastasi Czure mittelst Urkunde dto 27-ten 
May 1832, Cassandra Kyrusch dto 5-ten April 1813, Fotaki Czure 
dto ı4-ten März 1802, Illena Borsch dto 6-ten April 1814, Anitza Ky- 
rusch eigentlich deren einzige Sohn und Erbe Kostaki Kyrusch ihre 
Erbstheile nach Wasili Czure respective die ihnen gebührenden Antheile 
von der nach Wasili Czure hinterbliebenen Hälfte des in der Bucovina 

gelegenen Gutes Bunestie an Theodoraki Czure abgetretten, und ihm 
selbe in Besitz und Eigenthum übergeben, welche Übergabe auch durch 
der Spruch des moldauische Appelations-Divan dto 12-ten April 1834 
bestettiget worden ist. Die folgergestallt an sich gebrachte Hälfte des 
Gutes Bunestie hat Theodoraki Czure mittelst Urkunde dtto 2-ten 
September 1832 weiter an den Hrn Constantin Ritter v. Stamati in 
Besitz und Eigenthum angetretten, so dass Hrn Constantin Ritter v. 
„Stamati als Rechstsnehmer sämmtlicher nach Wasili Czure hinter- 
bliebenen gesetzlichen Erben erscheint. Da der Inhalt der mit allen 
besetzlichen förmlichkeiten versehenen in Originali produzirten Ur- 
kunden keine Zweifel Übrig lässt, dass Theodoraki Czure die Erbrechte 
der übrigen gesetzlichen Erben Hrn Constantin Ritter v. Stamati aber 
die Rechte des Teodoraki Czure an sich gebracht habe, da ferner der 
ganze hierländige Nachlass bloss in der Gutshälfte von Bunestie besteet, 
die Erbserklärung des Hrn Constantin Ritter v. Stamati vorliegt, zur 
Dekung der von diesem Nachlasse gebührenden Mortuars- und Nor- 
mallsfondstaxe der mehr als hinreichende Betrag von 40. . . ad depositum 
erlegt worden ist, so unterliegt die Einanwortung des Nachlasses keinen 
Anstande, es wird daher der in der Hälfte des in der Bucovina gelegen 
Gutes Bunestie bestehende hierländige Nachlass der zu Bunestie in der 
Moldau am 19-ten Nowember 1798 ohne hinterlassung einer letztwil- 
ligen Anordnung verstorbenen Wasili Czure dem Hrn Constantin 
Ritter v. Stamati als dem mittelst Urkunde dtto 2-ten September 1832 
ausgewisenen Rechtsnehmer des Theodoraki Czure welchem nach der 
gesetzlichen Erbfolge ein Sechster Theil des Nachlasses gebührt und 
welcher die den übrigen nach Wasili Czure hinterbliebenen 5 Kindern, 
als: Nastasi Czure, Cassandra Czure verehelichte Dumitriu, Fotaki 
Czure, Illena Czure verehelichte Borsch, Anitza Czure verehelichte 
Kirusch gebührenden gleichen Erbtheile mittels Urkunden dtto 13-ten 
Juli 1809, 27-ten May 1832, 5 April 1813, ı4-ten März 1802 und 6 April 
1816 ansich gebracht hat mit der Rechtswohltat der Inventar zuerkannt 
und Eingeantwortet, des Einantwortungsdekret dem Hrn Constantin Ritter 
v. Stamati zugefertigt, dessen dieser, der Masse des Verstorbenen 
Theodoraki Czure hinmit aufgestelte Curator ad Actum Hrn Rechtsvert- 
retter Johann v. Prunkul, Hrn Anastasi Czure zu Bunestie in. der 
Bucowina, Cassandra Dumitriu und Fotaki Czure, Illena Borsch zu 
Bydelice in der Moldau, endlich Kostaki Kirusch als Sohn und Erbe der 
Anitza Kirusch zu Mandekeuz in Besserabien verständiget werden. 

« Beschlossen im Rathe des k.k. Bucow. Stadt und Landrechts Czer- 
nowitz am 23-ten Oktober 1837. 


Autoritatea în drept din Cernăuţi a admis cererea lui Stamati, 
şi la 30 Octombrie 1837 se încheie actul următor: 


10344. 
pro 28-te Oktob. 1837. 


Constantin Ritter v. Stamati bittet ihm Grunde Einantwortungs- 
dekrets nach Wasili Czure dtto 23-te Oktober 1837 Z 8020 als Eigen- 
thümerd der dem Erblasser Wasili Czure gehörigen Hälfte des Gutes 
Bunestie zu intabuliren oder wenigstens zu praenotiren. 

Nachdem Wasili Czure als Eigenthümer des halben Gutes Bunestie 
in der Bucowina Landtafel intabulirit erscheint und Bittsteller sich 
mit dem Erbschafts Einantwortungsdekrete dtto 23-ten Oktober 1. 
J. G. 8020 ausweiset, dass ihm in den halben Gute Bunestie bestehende 
hierländige Nachlass des Wasili Czure als Rechtsnehmer der gesetz- 
ligen Erben desselben zu erkannt worden sey; so wird diesen Gesuche 
willfahrend der Bucowina k. Landtafel aufgetragen, nach vorläifiger 
Ingrafirung des Erbschaftseinantwortungs Dekrets dtto 23-te Oktober 
1. J. Z. 8020 den Hr Constantin Ritter v. Stamati als Eigenthümer der 
den Wasili Czure gehärigen Hälfte, des hierländigen Gutes Bunestice 
im Activ-Stande zu intabuliren, dass zertifizirte Einantwortungsdekret 
dem Hrn-Constantin Ritter v. Stamati auszufolgen dessen dieser sämt- 
liche Interessenten als: ı. Theodor Czure zu Curatorem Hrn Rechts- 
vertretter Johann von Prunkul, 2. Nastasia Czure, 3. Cassandra Czure 
verehelichte Dumitriu, 4. Fotaki Czure, 5. Illena Czure verehelichte 
Borsch, 6. Anitza Czure verehelichte Kirusch zu Händen ihres Rechts- 
nehmers Kostaki Kirusch verständigt werden. Beschlossen in Rathe 
des kk Buc. Stadt und Landrechte Czernowitz am 30-ten Oktober 1837. 


Constantin Stamati a avut parte si in tärgul Folticeni, care 
sa întemeiat si pe o porțiune din moşia 'T’ämpesti, pentru 
care au urmat multe judecăţi între Cäminarul Tudurachi 
Ciurea si între Banul Başotă, pe a cărui moșie, Șoldănești, 
se învoise întemeierea târgului. 

Din târgul Folticeni, după cum se vede din documentele 
publicate de d-l G. Bogdan-Duicä, în « Transilvania », Const. 

Stamati a vändut, la 1834, protopopului Iftime, cu bezmän, 
niște livezi «de pomät», si altora a vândut niște locuri cu 
case pe ele, în 1841. 
In 1837, Const. Stamati adresează, Consulatului rusesc din 
Iaşi, o jalbă asupra unor nedreptäti ce ar suferi în Folticeni. 
Jalba aceasta, din Arhiva Statului lași (Tr. 1772, Dosar 
61, fila 255), are următoarea cuprindere: 


Cătră rosienescul împărătesc Consulat din Moldova 
Titulartnoi sovetnic și cavaler Constantin Stamati 
plecată jalobă 


«Stiut este acelui Consulat că în trecutul an 1836 mart 16, Inältimea 
sa Domnul Stăpânitor cu desăvârșit au întărit prin două hrisoave în 
a mea stăpânire averea cuvenită de zestre a soției mele, aflătoare în 
ţinut Sucevei din Printipatul Moldovei, ce eră dată mie în stăpânire 
încă din vremea rosieneştii 'ocârmuiri din 1834, pe care Divanul ape- 
lativ a ţării de sus au împărtășit știință cinstitului Consulat, și aşa pre- 
cum între averile întărite in a mea stăpânire se află si % din târgul 
Folticeni, pe care lăcuesc numai creștini (iar cealaltă jumătate ce se 
lăcuia de îndelungată vreme de evrei, acum se află şi în a lor stăpânire). 
Asa dar, eu ca un stăpânitor a acei %, de Folticeni, în anul acesta, prin 
vechilul meu iconomul Iftimi Stamati, am fost pus în rânduială spre 
a-mi alcătui un venit din vânzarea cărnii, pânii, lumânărilor şi altele, 
însă întru aceasta am întâmpinat împotrivire din partea Isprävniciei 
de ţinut, carele favorizând jidovilor ce se folosesc pe partea lor, nu poate 
veniturile cuvenite unui proprietar de pământ, m'au oprit numai pe 
mine de a mă folosi cu aceleași venituri, în vreme când asemenea drit 
pe dreptul meu s’ar cuveni si mie pe temeiul art. 129 cuprins în instruc- 
tiile date spre povätuire ispravnicilor de ţinut, întărite si de stăpâni- 
torul Domn la 1835, în care anume se cuprinde: « Proprietarul singur 
are dreptate a vinde pe moșia sa vin, rachiu sau alte băuturi și a avea 
măcelării si dugheni, aceste drepturi fiind lipite cătră proprietă, precum 
si folosurile din mori, iazuri, păduri si alte asemenea », pe temeiul că- 
reia pravile și pentru înlesnirea lăcuitorilor creștini ce lăcuesc pe pă- 
mântul meu, cari cu desgust sânt siliți a cumpăra acum carne și pâne 
dela evrei, pentru aceia apoi si pentru al meu folos, plecat rog pe acel 
Consulat să binevoiască a mijloci la dumnealui Ministrul Trebilor din 

Lăuntru spre a-mi slobozi voe a avea a mele cräsme, căsăpii, pitării, 
mumgerii și alte alisverisuri cu acelaşi preț cu care evreii vând pe partea 
lor, sau dacă ei ori altul cineva din creștini, aflători cu locuința pe a 
mea jumătate de târg ar dori a face vreuna din pomenitele speculații, 
apoi asemenea voe în alt chip să fie lor ertare de cât după învoire cu 
mine pentru dritul de negutitorit ce eu îi voi îngădui să facă pe al meu 
pământ, căci precum eu nu am dreptate a mă amesteca în speculațiile 
evreilor pe partea lor, asemenea nici ei, dar nici altul cineva din creştini 
de pe partea mea nu poate să să amestece la dreptätile mele. 
Titularnoi sovetnic si Cavaler 
K. Stamate. 


1842 mart 6. 


In aceias zi, 6 Martie 1842, Stamati, «pomescicul din Ba- 
sarabia, tituleartnoi sovetnic si cavaler », dă o jalbă cäträ Gu- 
vernatorul Basarabiei, prin care arată că el, după nota Con- 
sulatului rosienesc din Eşi, nu se poate duce la Eşi pentru 
sorocul ce-l are în pricina de judecată cu Obstia Folticeni, 
prin vechilul său, Iftime Stamati iconom, din cauză că sufere. 
de nädusalä, si mai ales asupra iernii nu poate să plece la Eşi, 
după cum constată certificatul doftorilor. 

La jalba aceasta se alăturează următorul certificat medical: 


Mărturie. 


După ucazul impärätestii Măririi in Uprava doftoricească din Ba- 
sarabia, în urmarea otnosäniei a predvoditelului dvorianstvii de Basa- 
rabia din 5 mart, s'au cercetat în presustvie despre starea sănătății po- 
mescicului de Basarabie tituleartnoi sovetnic și cavaler Constantin 
Stamati, că el în vreme de acum este bolnav de trânz si de o silnică 
inadusalä de piept, care sâmptome îl opresc de a porni la o călătorie 
depărtată, până când nu se va încălzi vremea și să (?) a-și lua ugurarea 
acestor pătimiri, despre care Uprava doftoricească supt iscălitura şi 
punerea pecetii se incredintazä. 


Inspector Doctor. ....... 
Secretar, Lisevici. 

In acelas dosar, din Arhiva Statului din Iasi, la fila 498, 
este următoarea jalbă adresată Domnitorului de cäträ ico- 
nomul Iftime, în numele lui Constantin Stamati, act fără dată: 


« Prea înălțate Doamne 


«Pe moşiile încredințătorului meu dumnealui tituliartnoi sovetnic 
cavaler Costache Stamate si anume Folticenii, i alte părți din ţinutul 
Sucevei, aflându-să lăcuit și o parte de târg Folticenii, unde în temeiul 
organicescului reglement având dumnealui Stamate orândă pentru vân- 
zarea băuturilor i altele, unii din acei läcuiti pe ace parte de târg, fără 
a avea vreun pozvolitoriu așăzământ, cu dela sine samavolnicie se în- 
tinde a spicularisi și teiu pe la casele lor, cu de al de acestea cu care 
cutezare a lor pricinueste simtitoare pagube și călcare driturilor pro- 
prietätii dumisale Stamati. 

«Pentru care plecat mă rog înălțimei voastre să vă milostiviti a po- 
ronci unde se cuvine de a să stavilarisi pe acei cutezători a nu răpi cu 
asemenea cutezäri driturile dumisale Stamati fără vreo invoire cu 
dumnealui. 

«A inältimei voastre întru tot smerit și plecat 


slugă 
Iftimie Stamate Iconom. » 


x 
e * 


Dupä cum nu se cunoaste data nasterii lui Constan- 
tin Stamati, deasemenea nu se stie nici in ce an anume a 
murit. | 

In 1867, poetul nu murise; la 1870, V. A. Urechiă vorbește 
despre el ca despre un mort; în 1868, trăiă. 

D-l Bogdan-Duică nu cunoaşte anul şi locul tipăririi volu- 
mului «Musa Romănească » al lui Stamati. Intâmplarea face 
ca exemplarul pe care-l posed eu, să le indice. 

Pe lângă coperta litografiată de Parteni, pe care o cunoaşte 
d-l Bogdan-Duică, exemplarul meu mai are o copertă învăli- 
toare, pe hârtie subţire roză, cu titlul în caractere tipografice: 

MUSA 
ROMANEASCA 


DE 


CAVALERUL CONST. STAMATI 


VOLUMULU I 


EDITORU TH. CODRESCU 


IASSI 
TIPOGRAFIA BUCIUMULUI ROMĂNU 
1868 


Deci: volumul a fost tipărit în Iași, la 1868. 

Th. Codresco, editorul, scrie următoarele, în fruntea vo- 
lumului: « Patrioticele scrieri ale Domnului Costachi Stamati 
aŭ ornatü multe foi periodice, mai cu semă Colectiunea Al- 
manahurilor 'Tipografiei Buciumului Romänü. Multi me-aü 
esprimatü dorintia că ar fi forte bine de a le publica în o co- 
lectiune. După înţelegerea ce am avută cu Domnul autorii, 
şi cu ajutorul sei, oferezü Romănilor, acestă de mult preciü: 
MUSA ROMANEASCA. Mi-pare reü, că Domnul autorii, 
din modestie, nu s'au induplecatü dorinței mele, de ami da 
o schitiare din viatia sa, spre a o împărtăși publicului. Rogü, 
pe toți acei ce aŭ mai deaproape cunoscintia cu Domnul C., 
Stamati, ca se'mi comunice biografia sa, spre a o pute pune 
în fruntea volumenului al doile ce este deja sub tipariü ». 

In cursul tipăririi acestui volum, deci în anul 1868, Const. 
Stamati träia. 

Codrescu spune că vol. II eră dejà sub tipar. Dacă n'a mai 
apărut, însemnează că după tragerea primelor coale, poetul 
a murit, si fiindcă lucrarea se tipärea «cu ajutorul său », adică 
al lui Stamati, editorul a încetat tipărirea. 

Am puteă deci, să fixăm data morţii lui Constantin Stamati, 
cătră sfârșitul anului 1868: 

Aflând că în Cernăuți trăieşte Doamna Olga Andrievici- 
Morariu, fiica lui Constantin Stamati-Ciurea, iar acesta fiu 
al poetului Const. Stamati, m'am dus în Cernăuţi, la începutul 
lunei Septembrie 1930, şi am avut plăcerea să fiu primit 
de d-sa. 

D-na Andrievici-Morariu mi-a dat câteva informaţii pre- 
tioase despre înrudirile bunicului său, dar nu a știut să fixeze 
data morţii lui. Documentele familiei sale, din care s’ar puteă 
stabili această dată, mi-a spus d-sa că se păstrează de fratele 
său, d-l Vladimir de Stamati-Ciurea, care locueste în orășelul 
Briceni, în Basarabia, şi la care se află și un arbor genealogic 
amănunțit al familiei Ciurea. Mi-a dat o scrisoare de recoman- 
datie către fratele său, căruia, peste câteva zile, i-am trimes 
o scrisoare recomandată, rugându-l să binevoiască a-mi spune 
dacă as puteă să vin la d-sa si dacă mi-ar permite să-i cer- 
cetez documentele. 

Neprimind nici un răspuns, am fost nevoit să renunţ de a 


face aceste cercetări. 


* 
* * 


Constantin Stamati a fost însurat de două ori. 

Prima sa soţie, Ecaterina, fata Căminarului Tudurachi Ciurea, 
a murit la 7 Februarie 1835, si e înmormântată în tintirimul 
Malina din Kisinäu. 

In revista istorică « T. Codrescu», din Iași, An. I, No. 7, 
din 1 Aprilie 1916, d-l Gh. Ghibănescu publică inscripția 
de pe o icoană dela biserica din acel tintirim: 

«Această sfântă icoană sau hărăzit bisericii dela tintirim 
Malina spre pomenire soției pomecnicului Constantin Stamate 
şi Ecaterina fiica boierului Teodor Ciure, ci sau sävärsit la 
anul 1835 fevr. 7, si sau îngropat la acest tintirim şi spre po- 
menire räposati părinţilor ei Teodor, Elisaveta, şi fratelui 
său Costandin si a tot neamul, Dumnezău săi odihnească 
întru împărăţia sa ». 


ETA 
% * 


Constantin Stamati, din căsătoria cu fata Cäminarului Ciurea, 
a avut un fiu, numit tot Constantin, care însă, mai pe urmă, 

si-a adäugat si numele de pe mamä, si s’a numit: Constantin 
Stamati-Ciurea. 

Fiul poetului a fost si el scriitor apreciat in Bucovina. El 
a tipărit câteva volume cu piese de teatru, în Cernăuţi, unde 
a trăit. 

Din a doua căsătorie, cu o Gafencu, poetul a avut doi copii: 
Neculai si Mihai. 


% 
* * 


Constantin Stamati, poetul, a avut un frate, Gheorghe, 
care nu si-a luat si numele de Ciurea. 

Pe urma acestuia au rămas trei copii: 1. o fată căsătorită 
cu un Wassilko; 2. o fată căsătorită cu Butmy de Katzmann, 
şi 3. oa treia fată, care a avut un copil, cu numele de familie 
Stamati. 


2. A. R. — Memoriile Sectiunii Literare. Seria III. Tom. V. Mem. 7: 


id 

